Case ID: 1092841
Sentence 249: Bu barədə 07 iyun 20N7-ci il tarixdə məlumat alan Məhkum2, yenə də müvafiq səlahiyyətlərinin olmamasına baxmayaraq, digər şəxsi marağa görə, yəni yuxarıda qeyd olunan eyni məqsədlə, rəis və vəzifəli şəxs kimi qulluq səlahiyyətini aşaraq və öz qulluq mövqeyindən sui-istifadə edərək, şəxsən özü, həmin hərbi qulluqçuları, habelə 20N7-ci ilin may ayının əvvəllərində N nömrəli hərbi hissənin tabeliyində olan hərbi hissələrin hərbi qulluqçularının düşmən hərbi qulluqçuları və ya xüsusi xidmət orqanlarının əməkdaşları tərəfindən seksual xarakterli zorakılıq hərəkətlərinə məruz qoyulmaqla, sonradan barələrində rüsvayedici məlumatlar yaymaq hədəsi ilə məxfi əməkdaşlığa cəlb edilmələri faktlarının aşkar edilməsi ilə əlaqədar olaraq, arxa keçəcək dəliyi nahiyələrində həmin dəlik vasitəsi ilə uşaqbazlıq edilməsi nəticəsində yaranmağa xarakterik əlamətlər olubolmamasının müəyyən edilməsi məqsədilə, həmin hərbi hissələrin şəxsi heyəti hərbi hospitalların həkimləri və tibb ekspertləri tərəfindən müayinə olunarkən həmin nahiyələrində müvafiq morfoloji dəyişiklik və xəsarət aşkar edilmiş hərbi qulluqçulara dair tərtib edilmiş, özündə olan qeyri-rəsmi siyahıda adları olan, N nömrəli hərbi hissənin hərbi qulluqçularını sorğu–sual etmək qərarına gəlmişdir.Bu məqsədlə, Məhkum2 yuxarı komandanlığın razılığı və məlumatı əsasında, 07 iyun 20N7-ci il tarixdən etibarən, N nömrəli hərbi hissənin komandiri tərəfindən həmin hərbi hissənin Ağdam rayonunun Paşabəyli kəndinin ərazisində yerləşən dərinləşdirilmiş komanda məntəqəsində şərait yaradılmasını, sorğu-sual edəcəyi hərbi qulluqçuların, dediyi vaxtlarda həmin məntəqəyə gətirilməsini, o cümlədən ərazinin və orada saxlanılan şəxslərin mühafizəsini həyata keçirmələri, kənar şəxslərin daxil olmasının qarşısını almaları və verdikləri cavablar qane etmədikdə sorğu-sual edəcəyi şəxslərə qarşı fiziki zor tətbiq etmələri və işgəncə vermələri məqsədilə, hərbi hissənin kəşfiyyat bölüyünün hərbi qulluqçularının, o cümlədən fiziki zorakılığa və işgəncəyə məruz qalarkən səhhəti pisləşəcək hərbi qulluqçulara tibbi yardım göstərməsi, eləcə də lazım olanda həmin şəxslərə psixoloji təsir göstərmək məqsədilə orqanizmə zərər vurmayan, lakin fiziki ağrı verən dərman preparatları yeritməsi məqsədilə, N nömrəli hərbi hissənin hərbi qulluqçusu, tibb xidməti kapitanı XNNN bilavasitə öz xidməti vəzifələrinin icrasından ayrılaraq, qanunsuz sorğulama prosesinin davam etdiyi müddətdə komanda məntəqəsinə gəlmələrini təmin etmiş, bilavasitə özü rəhbərlik etməklə, habelə tibb xidməti kapitanı X80u və kəşfiyyat bölüyünün ayrı-ayrı tarixlərdə komanda məntəqəsinə gələn müxtəlif hərbi qulluqçularını cəlb etməklə, özlərinin və ya digərlərinin düşmənlə əməkdaşlıq etmələrinə dair etirafedici məlumat almaq, qorxutmaq, törədilməsi ehtimal olunan, şübhəli bilindikləri əmələ görə “cəzalandırmaq”, iradələri əleyhinə hər hansı əməli törətməyə məcbur etmək məqsədi ilə, mütəmadi olaraq döyüb və sair zorakı hərəkətlər edib güclü fiziki ağrı və psixi iztirab yetirməklə və işgəncə verməklə, şübhələndiyi hərbi qulluqçuların qanunsuz sorğulama prosesini həyata keçirmişdir.